
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Συμπληρωματική απόφαση της αριθμ, Τ.ϊ. 2517/27.7.90 από¬ 
φασης «περί κηρύξεως απαλλοτρίωσης εκτάσεως συνολικού εμ¬ 
βαδού 4951,75 Μ2 για τη βελτίωση επικινδύνων στροφών της 
οδού Άρτας - Κομμένου» στο Ν. Άρτας. ............:. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου του Δήμου Αθηναίων. 2 
Καθορισμός Ζώνης Οικιστικού Ελέγχου κατώτατου ορίου κατάτμη¬ 
σης και λοιπών όρων και περιορισμών δόμησης στην εκτός εγκε¬ 
κριμένου ρυμοτομικού σχεδίου και εκτός ορίων οικισμών προϋφι- 
σταμένων του 1923 περιοχή του παραλιακού τμήματος των κοι¬ 
νοτήτων Αιγάνης και Κρανιάς (Ν. Λάρισας) από το Δέλτα του 
Πηνειού μέχρι τα όρια του Νομού Λάρισας με το Νομό Πιερίας. . 3 

ΑΠΑΛΛΟΤΡΙΩΣΕΙΣ· 

ΑΠΟΦΑΣΕΙΣ 

Αριθ. Τ,Τ. 3464 (1) 

Συμπληρωματική απόφαση της αριθμ. Τ.Υ. 2517/27.7.90 απόφασης 
«περί κηρύξεως απαλλοτρίωσης εκτάσεως συνολικού εμβαδού 
4951,75 Μ2 για τη βελτίωση επικινδύνων στροφών της οδού Άρ¬ 
τας - Κομμένου» στο Ν. Άρτας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Την αριθμ. Τ.Τ. 2516/27.7.90 απόφασή μας «Μελέτη βελτίω¬ 
σης επικινδύνων στροφών οδού Άρτας - Κομμένου με απαλλοτριώσεις» 


που δημοσιεύθηκε στο ΦΕΚ 443 Δ'/23.8.90. 

2. Την αριθμ. Τ.Τ. 2517/27.7.90 απόφασή μας που δημοσιεύθηκε 

στο ΦΕΚ 450 Δ/28.8.90. . , , 

3. Τις διατάξεις του Ν. 653/77 και του Π.Δ/929/79. 

4. Τις διατάξεις του Ν. 947/79 (άρθρ. 62 παρ. 9 και 10). 

5. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων». 

6. Τις διατάξεις του άρθρου 23 του από 25 Νοεμβρίου 1929 Δ/τος 
«περί κωδικοποιήσεως περί κατασκέυής και συντηρήσεις οδών κειμένων 
διατάξεων». 

7. Τις εγκυκλίους Ε. 200/15.12.79, Β7/3.4.80 και Β9/8.5.90 
του Υπουργείου Δημοσίων Έργων με τις οδηγίες που έχουν δοθεί. 

8. Το,γεγονός ότι στην αριθμ! Τ.Υ. 2517/27.7.90 απόφασή μας.δεν . 
περιλαμβάνεται ότι η απαλλοτρίωσή θα γίνει και με δαπάνη των παρό¬ 
διων ιδιοκτητών που ωφελούνται σύμφωνα με τις προϋποθέσεις του Νό¬ 
μου, αποφασίζουμε: 

Συμπληρώνουμε την αριθμ. Τ.Υ. 2517/27.7.90 απόφασή μας 
«περί κηρύξεως απαλλοτρίωσης εκτάσεως συνολικού εμβαδού 
4.951,75 Μ2 για τη βελτίωση επικινδύνων στροφών της οδού Άρτας 
- Κομμένου» με προσθήκη στο τέλος της παραγράφου (β) του αποφασι¬ 
στικού, της και η παράγραφος αυτή διαμορφώνεται τελικά ως εξής: β) Η 
παραπάνω απαλλοτρίωση κηρύσσεται υπέρ και με δαπάνες του Δημο¬ 
σίου σε βάρος των πιστώσεων του έργου ΣΑΝΤ 9029 και με δαπάνη 
των παρόδιων ιδιοκτητών που ωφελούνται με τις προϋποθέσεις του Νό¬ 
μου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 5 Οκτωβρίου 1990 
Ο Νομάρχης 
Ε. ΖΑΠΡΙΑΝΟΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟ'ΔΟΜΙΑ 

ΔΙΑΤΑΓΜΑΤΑ 

Αριθ. Γ, 48072 (2) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου του Δήμου Αθηναίων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 880/1979 «Περί καθορισμού ανωτάτου 
ορίου συντελεστού δομήσεως κ.λπ.» (Α' 58) και ειδικότερα το άρθρο 2. 

2. Τις διατάξεις του Π. Δ/τος 470/1979 «Περί μετασχηματισμού 
■των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν. 880/1979 (Α' 154) 
όπως τροποποιήθηκε με το υπ’ αριθ. 367/1987 Π. Δ/γμα (Α : 163). 

4. Τις διατάξεις του Ν. 1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (Α' 57) και ειδικότερα τα 
άρθρα 2, 3 και 7. 

5. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (Α’ 137) και ειδικότερα το άρθρο 23 παρ. 1. 

6. Την 3250/11.12.1989 πράξη συναίνεσης, ενώπιον της συμβο¬ 
λαιογράφου Αθηνών Ελευθερίας Σουσώνη-Κυριάκου, των Χριστόφορου 
και Αλίκης Αργυρόπουλου αποκλειστικών κυρίων του παρακάτω περι- 
γραφομένου ακινήτου. 

7. Την συν. 35/πράξη 515/1989 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

8. Την 18047/12.2.1990 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης. 

9. Την κατόπιν αυτοψίας του υπαλλήλου Γ· Δόντα επιβεβαίωση των 
εμπλεκόμενων στον υπολογισμό του μεταφερόμενου συντελεστή δόμη¬ 
σης στοιχείων του ακινήτου που βρίσκεται στην οδό Ηρακλειδών 28, 
στο θησείο εντός του ρυμοτομικού σχεδίου του δήμου Αθηναίων, με 
πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 


Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), το οποίο έχει χαρακτηρισθεί ως διατηρητέο με το από 
17.10.1984 Π. Δ/γμα (Δ' 35/1985) και το οποίο βρίσκεται εντός του 
ρυμοτομικού σχεδίου του δήμου Αθηναίων επί της οδού Ηρακλειδών 28 
στο Θησείο, του οποίου αποκλειστικοί κύριοι τυγχάνουν οι παραπάνω 
συναίνούντες στη μεταφορά του συντελεστή δόμησης, Χριστόφορος και 
Αλίκη Αργυροπούλου, όπως το βαρυνόμενο ακίνητο φαίνεται με στοι¬ 
χεία Α, Β, Γ, Δ, Α στο σχετικό πρωτότυπο διάγραμμα σε κλίμακα 
1:200 που θεωρήθηκε από τον Προϊστάμενο της Διεύθυνσης Τοπογρα¬ 
φικών Εφαρμογών με την υπ’ αριθ. 48072/1990 πράξη του και που 
αντίτυπό του σε φωτοσμύκρινση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α. Εμβαδόν ακινήτου: 159,10 μ2. 

β. Ποσοστό κάλυψης: 70%. 

γ. Συντελεστής δόμησης βάσει του οποίου πραγματοποιείται η μετα¬ 
φορά: 3,00. 

δ. Δομήσιμες επιφάνειες που αντιστοιχούν σ’ αυτό είναι: 
159,10 X 3,00 = 477,30 μ2. 

ε. Δομημένη επιφάνεια: 238,47 μ2. 

στ. Μεταφερόμενη δομήσιμη επιφάνεια: 238,83 μ2 
(477,30 - 238,47 = 238,83) εκ των οποίων 1,34 μ2 από ισόγειο 
και 237,49 μ2 από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των παραπάνω ιδιοκτητών για εμβαδόν 238,83 ήτοι 1,34 μ2 
από ισόγειο και 237,49 από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 9 Ιουλίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΣΤΕΦΑΝΟΣ ΜΑΝΟΣ 



ΟΟΜ ·5*μοι1ιυμ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Γ. 55736 · (3) 

Καθορισμός Ζώνης Οικιστικού Ελέγχου κατώτατου ορίου κατάτμησης 
και λοιπών όρων και περιορισμών δόμησης στην εκτός εγκεκριμένου 
ρυμοτομικού σχεδίου και εκτός ορίων οικισμών προϋφισταμένων του 
1923 περιοχή του παραλιακού τμήματος των κοινοτήτων Αιγάνης 
και Κρανιάς (Ν. Λάρισας) από το Δέλτα του Πηνειού μέχρι τά όρια 
του Νομού Λάρισας με το Νομό Πιερίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παραγρ. 1 και 2 του άρθρου 29 του Ν. 1337/ 
1983 «Επέκταση των πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33) όπως το άρθρο αυτό τροποποιήθηκε με την 
παραγρ. 14 του άρθρου 8 του Ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών θεμάτων και 
θεμάτων του Ταμείου Νομικών» (Α’ 4). 

2. Τις διατάξεις του άρθρου 21 (παρ. 1 και 2) του Ν. 1650/1986 
«Για την προστασία του Περιβάλλοντος» (Α' 160). 

3. Τις διατάξεις του άρθρου 23 παραγρ. 1 εδ. ιδ. τουΝ. 1558/1985 
«Κυβέρνηση και Κυβερνητικά Όργανα» (Α' 137). 

4. Το 6518/28.2.1989 έγγραφο του ΤΠ και ΠΕ Νομαρχίας Λάρι¬ 
σας προς τις Κοινότητες Αιγάνης και Κρανιάς και το γεγονός ότι η Κοι¬ 
νότητα Κρανιάς δεν απάντησε. 

5. Την 17/1989 γνωμοδότηση του Κοινοτικού Συμβουλίου Αιγά¬ 
νης. 

6. Την 211 (συνεδρ. 10)/13.10.1989 γνωμοδότηση του Συμβου¬ 
λίου Χωροταξίας, Οικισμού και Περιβάλλοντος Ν. Λάρισας. 

7. Την 374/1990 γνωμοδότηση του Συμβουλίου της Επικράτειας 
με πρόταση του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

Καθορίζεται Ζώνη Οικιστικού Ελέγχου (ΖΟΕ) στην εκτός εγκεκρι¬ 
μένου σχεδίου και εκτός ορίων οικισμών προϋφισταμένων του έτους 
1923, παραλιακή περιοχή των κοινοτήτων Αιγάνης και Κρανιάς (Ν. 
Λάρισας) όπως το όριο της ζώνης φαίνεται με κόκκινη γραμμή και την 
ένδειξη ΖΟΕ, στο σχετικό πρωτότυπο διάγραμμα σε κλίμακα 1:5000 
που θεωρήθηκε από τον Προϊστάμενο της Διεύθυνσης Τοπογραφικών 
Εφαρμογών με την 55736/1990 πράξη του και που αντίτυπό του σε 
φωτοσμίκρυνση δημοσιεύεται με το παρόν διάταγμα. 

Ειδικότερα το όριο της ζώνης ορίζεται ως εξής: 

Από το σημείο ένα (1) που βρίσκεται στην παραλία στα όρια των νο¬ 
μών Πιερίας και Λάρισας, ακολούθως από τα σημεία δύο (2), τρία (3) 
και τέσσερα (4) κατά μήκος του ρέμματος Ποταμούλι, από το σημείο 
πέντε (5) στο απέναντι ρέμα Παλιοπόταμο και από τα σημεία έξι (6) και 
επτά (7) κατά μήκος αυτού, με κατεύθυνση προς νότο μέχρι το ρέμα από 
το σημείο οκτώ (8) που βρίσκεται σε απόσταση 650 μ. από το σημείο 9, 
ακολουθώντας το ρέμα αυτό και σε απόσταση 1600 μ. από τις εκβολές 
του ποταμού Πηνειού από το σημείο εννέα (9) και τέλος από τις εκβολές 
του ποταμού Πηνειού στη θάλασσα (σημείο 9Α). 

Άρθρο 2 

Μέσα στη ΖΟΕ όπως περιγράφεται στο προηγούμενο άρθρο καθορί¬ 
ζονται κατά περιοχές, που φαίνονται στο ίδιο διάγραμμα με στοιχεία I, 
II και III κατώτατο όριο κατάτμησης, χρήσεις γης και όροι και περιορι¬ 
σμοί δόμησης, όπως στο επόμενο άρθρο. 

Άρθρο 3 

Α. Περιοχή με στοιχεία I. 

1. Η περιοχή αυτή η οποία εκτείνεται κατά μήκος της παραλίας χα¬ 
ρακτηρίζεται ως περιοχή β' κατοικίας. 

2. Στην ως άνω περιοχή επιτρέπεται η χρήση γενικής κατοικίας σύμ¬ 
φωνα με το άρθρο 3 του από 23.2.1987 Π. Δ/τος (Δ' 166) εκτός από 
τη χρήση της παραγρ. 10 του παραπάνω άρθρου (επαγγελματικά εργα¬ 
στήρια χαμηλής όχλησης). 

3. Το κατώτατο όριο κατάτμησης και αρτιότητας των γηπέδων ορί¬ 
ζεται σε 4 στρέμματα. 

4. Οι όροι και περιορισμοί δόμησης των παραπάνω χρήσεων καθορί¬ 
ζονται ως εξής: 

α. Μέγιστη επιτρεπόμενη συνολική επιφάνεια ορόφων των κτιρίων, 
εκατόν είκοσι (120) τ.μ. 

β. Υποχρεωτική ελάχιστη απόσταση κτίσματος από τη γραμμή αι- 
γιαλού, τριάντα (30) μέτρα. 


γ. Οι λοιποί όροι και περιορισμοί δόμησης των παραπάνω χρήσεων 
είναι αυτοί των διατάξεων των από 6.10.1978 (Δ’ 538) και 
24.5.1985 (Δ' 270) Π. Δ/των όπως ισχύουν. 

Β. Περιοχές με στοιχείο II. 

1. Οι περιοχές αυτές οι οποίες χρήζουν προστασίας, περιλαμβάνουν 
εκτάσεις σε απόσταση είκοσι (20) μέτρων από τις όχθες των ρεμάτων 
και ποταμών, εκτάσεις σε απόσταση πενήντα (50) μέτρων από τις όχθες 
λιμνών, δασικές εκτάσεις και εκτάσεις στο Δέλτα του Πηνειού Ποταμού. 

2. Στις περιοχές αυτές επιτρέπονται μόνο υποτυπώδεις εγκαταστά¬ 
σεις διημέρευσης (υπαίθρια καθιστικά, βρύσες, χώροι υγιεινής κ.λπ.) 
για τους επισκέπτες του υγροβιότοπου του Δέλτα του Πηνειού και ιχθυ¬ 
οτροφεία. 

3. Το κατώτατο όριο κατάτμησης και αρτιότητας των γηπέδων ορί¬ 
ζεται σε δέκα (10) στρέμματα. 

4. Απαγορεύεται η κατασκευή κτισμάτων πλην των αναγκαίων χώ¬ 
ρων υγιεινής. 

5. α. Οι δασικές εκτάσεις του βρίσκονται μέσα στα όρια των περιοχών 
αυτών υπάγονται στις διατάξεις του Ν. 998/1979 «Περί προστασίας 
δασών». 

β. Ο χώρος των λειψάνων του βυζαντινού φρουρίου που βρίσκεται 
στη θέση Παλαιόκαστρο προστατεύεται από την κείμενη νομοθεσία για 
τους αρχαιολογικούς χώρους. 

Γ. Περιοχές με στοιχείο III. 

1. Οι περιοχές αυτές αποτελούνται από εκτάσεις γεωργικής γης με 
πολύ αραιή δόμηση. 

2. Στις περιοχές αυτές επιτρέπονται οι χρήσεις: 

- κατοικίας 

- γεωργικών αποθηκών 

- φρεάτων και αντλιοστασίων 

- κτιρίων κοινής ωφέλειας 

- κοινωφελών εγκαταστάσεων 

- πρατηρίων βενζίνης. 

3. Το κατώτατο όριο κατάτμησης και αρτιότητας των γηπέδων ορί¬ 
ζεται σε δέκα (10) στρέμματα. 

4. Οι όροι και περιορισμοί δόμησης των παραπάνω χρήσεων ορίζο¬ 
νται ως εξής: 

α. Συντελεστής δόμησης: 0,05. 

β. Μέγιστη επιτρεπόμενη συνολική επιφάνεια ορόφων των κτιρίων: 
100 τ.μ. 

γ. Οι λοιποί όροι και περιορισμοί δόμησης των παραπάνω χρήσεων 
είναι αυτοί των διατάξεων των από 6.10.1978 (Δ’ 538) και 
24.5.1985 (Δ' 270) Π. Δ/των όπως ισχύουν. 

5. Η περιοχή έκτασης 80 στρεμμάτων που βρίσκεται στη θέση «Κα- 
λορίζια» και έχει κηρυχθεί αναδασωτέα με την 4091/1983 απόφαση 
Νομάρχη Λάρισας, υπάγεται στις διατάξεις του Ν. 998/1979 «Περί 
προστασίας δασών». 

Δ. Γενικές διατάξεις. 

1. Ο καθορισμός των χώρων ανέγερσης κτιρίων και εγκαταστάσεων 
κοινής ωφέλειας καθώς και των όρων και περιορισμών δόμησης αυτών 
εγκρίνονται σύμφωνα με τις διατάξεις τού άρθρου 26 του Ν. 1337/ 
1983 όπως αντικαταστάθηκε με το άρθρο 8 (παραγρ. 13) του Ν. 
1512/1985. 

Άρθρο 4 

Οικοδομικές άδειες που έχουν εκδοθεί μέχρι τη δημοσίευση του πα¬ 
ρόντος διατάγματος ή έχει υποβληθεί στην αρμόδια υπηρεσία ο πλήρης 
φάκελλος με τα απαραίτητα για την έκδοση της οικοδομικής άδειας 
στοιχεία μέχρι τη δημοσίευση του παρόντος διατάγματος εκτελούνται 
όπως εκδόθηκαν ή εκδίδονται βάσει των υποβληθέντων στοιχείων. 

Άρθρο 5 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Σεπτεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΣΤΕΦΑΝΟΣ ΜΑΝΟΣ 

